internet vaartha 163 Views
ధోనీకి ఆటగాడిగా అవకాశం ఇవ్వాలి
న్యూఢిల్లీ : ఇటీవల ముగిసిన ఐపిఎల్‌లో మెరుగైన ఫాంతో అత్యధిక పరుగులు చేయడంతో పాటు తమ జట్టును ఫైనల్‌ వరకు చేర్చిన రాయల్‌ చాలెంజర్స్‌ బెంగళూరు కెప్టెన్‌ కోహ్లీపై ప్రశంసలు కురిపించాడు టీమిండియా మాజీ డైరెక్టర్‌ రవి శాస్త్రి.అంతేగాక టీమిండియా ప్రస్తుత కెప్టెన్‌ ధోనీ పదవికి కూడా ఎసరు పెట్టారు. బాగా ఆడుతున్న కోహ్లీ మూడు ఫార్మా ట్లలో టీమిండియాకు కెప్టెన్‌గా వ్యవహరించే సత్తా ఉందని తెలిపాడు.అంతేగాక,కోహ్లీ సారథ్యంలో ఆడేందుకు ధోనీ సిద్దంగా ఉండాలని పరోక్షంగా వ్యాఖ్యానించాడు. కాగా ఈ నేపథ్యంలో రవిశాస్త్రి బిసిసిఐ సెలక్షన్‌ కమిటీ చైర్మన్‌ పదవి చేప ట్టే అవకాశాలున్నట్లు స్పష్టమవుతుంది.అన్ని ఫార్మట్లకు కోహ్లీ సారథ్యంవహించగలడా? అని ఒకఛానెల్‌ రవిశాస్త్రిని ప్రశ్నిం చగా అన్నిఫార్మాట్లలో టీమిండియాకు సారథిగా కోహ్లీ సమర్థవంతంగా వ్యవ హ రించగలడని, ఒకవేళ తాను సెలక్షన్‌ కమిటీ చైర్మన్‌ అయితే ఖచ్చితంగా ఆ పని చేస్తానని రవిశాస్త్రి వెల్ల డించాడు. దీనిపై ఆలోచిం చాల్సిన సమయం వచ్చిం ది, కాగా 2019 ప్రపంచ కప్‌ కాకుండా టీమిండియా ఆడాల్సిన పెద్ద టోర్నీలు ఈ మధ్యకాలంలో లేవన్నాడు. కాబట్టి ఈ సమయంలోనే సరైన నిర్ణయం తీసుకోవాలి అని పేర్కొన్నాడు. కాగా కోహ్లీ నాయ కత్వంలో ధోనీ ఒకఆటగాడిగా ప్రాతినిధ్యం వహించేందుకు సిద్దంగా ఉండాలనే సందేహాన్ని కూడా రవిశాస్త్రి ఇచ్చాడు. ధోనీ టీమిండియాకు ఎంతో విలువైన ఆటగాడు,సమయం వచ్చినపుడు అతడిని ఆటగాడిగా ఆడించేందుకు అవకాశం ఇవ్వాలన్నాడు. కెప్టెన్సీ నుంచి తప్పు కుంటే అతను మరింత బాగా ఆడతాడని, అందుకోసమే కఠిన నిర్ణయాలు తప్పవని రవి శాస్త్రి పేర్కొన్నాడు. కోహ్లీ ప్రస్తుతం జట్టును సమర్థవంతంగా నడిపించగల నాయకుడిగా ఎదుగుతున్నాడని, ఇది అందరూ గుర్తించాలన్నాడు. అంతర్జాతీయ వన్డేలు, టెస్టులు, టి20లకు అతడు నాయకత్వం వహించాల్సిన అవసరం ఉందన్నాడు ఇందుకు ఆస్ట్రేలియా జట్టు పాలసీని అనుసరించ వచ్చని వివరించాడు. కాగా మార్క్‌ టేలర్‌ గొప్ప కెప్టెన్‌ అయి నప్పటికి స్టీవ్‌వా నాయకత్వంలో ఆడాడని, వా ఉండగానే రికీ పాంటింగ్‌, మైకేల్‌ క్లార్క్‌ వచ్చారని, ఇప్పుడు స్టీవ్‌ స్మిత్‌ సార థిగా వచ్చాడని రవిశాస్త్రి పేర్కొన్నాడు.